**PRESS PROTOKOL**

**PREUZIMANJE PRESS AKREDITACIJE**

* PRESS akreditacija se izdaje isključivo akreditiranim novinama te glasi na ime i prezime novinara.
* PRESS akreditacije se preuzimaju na dane festivala (27./28./29.6.) od 19 sati do 24 sata na INFO PULTU koji se nalazi ispred ulaza u Mostar Summer Fest zonu.
* PRESS akreditacije se mogu preuzeti isključivo osobno i uz predočenje osobne iskaznice novinara.
* Za ulazak na festival novinar mora imati PRESS akreditaciju.

**PRESS CORNER**

PRESS corner se nalazi u backstageu.

U PRESS corner ulazak je moguć samo osobama s važećom PRESS akreditacijom, te u dogovoru sa stage managerom.

**INTERVJU S IZVOĐAČIMA**

Svi izvođači prema ugovoru zadržavaju pravo izmjene uvjeta koji se tiču davanja intervjua, snimanja i fotografiranja. Mostar Summer Fest organizacijski tim će nastojati sa svakim izvođačem dogovoriti dostupnost medijima u PRESS corneru gdje će dati izjavu, intervju, fotografirati se, no, organizacijski tim se ne može smatrati odgovornim ako izvođač promijeni uvjete te ne bude dostupan za izjave, intervjue, snimanje, i sl.

**VAŽNE NAPOMENE**

PRESS akreditacija Vam omogućuje **jedan ulazak na festival** te neograničen broj ulazaka u PRESS corner koji će se nalaziti s lijeve strane stagea.

Molimo da prije ulaska na festival provjerite jeste li ponijeli svu potrebnu novinarsku opremu (fotoaparat, kameru, itd.) jer izlazak i ponovni ulazak će biti moguć samo uz kupovinu ulaznice.

Svako jutro nakon festivala na Vašu e-mail adresu će doći PRESS priopćenje kao i službene fotografije festivala, stoga molimo da redovno provjeravate e-mailove koji su naznačeni u Vašoj PRESS prijavi.

Također, od Vas očekujemo da za svoj medij napravite autorsku reportažu u kojoj ćete iznijeti svoje dojmove i doživljaje s Mostar Summer Festa, te da ćete tu reportažu podijeliti i na društvenim mrežama.

Za dodatna pitanja molimo da se javite na mail pr@mostarsummerfest.com ili na broj telefona našeg PR-a Snježane Pandža 063/930-525.

Želimo Vam sjajan provod i dobrodošli na Mostar Summer Fest!